സ്വകാര്യബസില് മോഷണം പ്രതി പിടിയില് കൊല്ലം : നഗരത്തിലെ സ്വകാര്യബസില് മോഷണം നടത്തിയ 53 കാരന് പിടിയില്. വെളിയം വെങ്ങൂര് വള്ളിക്കാലില് പുത്തന്വീട്ടില് റോയി എബ്രഹാം കോശി 53 ആണ് പിടിയിലായത്. ഇളമ്ബള്ളൂര്ചവറ റൂട്ടില് സര്വീസ് നടത്തുന്ന സ്വകാര്യബസില്നിന്നാണ് ഇയാള് പിടിയിലായത് . കിളികൊല്ലൂരില്നിന്ന് ആശ്രാമത്തെ സ്വകാര്യ ആശുപത്രിയില് ചികിത്സയ്ക്കായിവന്ന എണ്പതുകാരന്റെ പോക്കറ്റിലുണ്ടായിരുന്ന 700 രൂപയാണ് ഇയാള് കവര്ന്നത് . അബ്ദുല് സമദിന്റെ പോക്കറ്റില്നിന്ന് പണമെടുക്കുന്നത് ശ്രദ്ധയില്പ്പെട്ട ബസ് ജീവനക്കാരും യാത്രക്കാരും ചേര്ന്ന് ഇയാളെ തടഞ്ഞുവച്ച ശേഷം പോലീസിനെ അറിയിച്ചു . സ്ഥലത്തെത്തിയ പോലീസ് ഇയാളെ സ്റ്റേഷനിലേക്ക് കൂട്ടിക്കൊണ്ടുവന്നു. കൊല്ലം ഈസ്റ്റ് ഇന്സ്പെക്ടര് രതീഷ് ആര്., എസ്.ഐ.മാരായ ശിവദാസന് പിള്ള. രതീഷ്കുമാര് ആര്., ബാലചന്ദ്രന്, എ.എസ്.ഐ. മിനുരാജ്, സി.പി.ഒ. അഭിലാഷ് എന്നിവരുള്പ്പെട്ട സംഘമാണ് പ്രതിയെ പിടികൂടിയത്. പ്രതിയെ റിമാന്ഡ് ചെയ്തു.The post സ്വകാര്യബസില് മോഷണം പ്രതി പിടിയില് first appeared on MalayalamExpressOnline.